

PROJEKTS uz 29.05.2025.

IKSSK: 07.05.2025.

domē: 29.05.2025.

sagatavotājs: Linda Tiļuga

ziņotājs: Linda Tiļuga

 LĒMUMS

Ādažos, Ādažu novadā

2025. gada 29. maijā **Nr.**«DOKREGNUMURS»

**Par kultūras projektu** “**Grāmatas “Dzimuši Sibīrijā” prezentācija un izstāde par 1941. un 1949.gada deportācijām**”.

Ādažu novada pašvaldības dome nodibinājuma “Komunistiskā terora upuru atbalsta un palīdzības fonds “Sibīrijas bērni”” (reģ.Nr.40008057169, adrese: Graudu iela 41a, Rīga (turpmāk - Iesniedzējs)) 2025. gada 3.aprīlī (reģ. Nr. ĀNP/1-11-1/25/2065) saņemto projekta “**Grāmatas “Dzimuši Sibīrijā” prezentācija un izstāde par 1941. un 1949.gada deportācijām**” (turpmāk– Projekts) pieteikumu finansējuma saņemšanai pašvaldības 2023. gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) noteiktajā kārtībā.

Projekta mērķis ir veicināt Latvijas sabiedrības, īpaši jaunās paaudzes, izpratni par 1941. un 1949. gada deportācijām, izmantojot vēstures liecības un personīgos stāstus, lai saglabātu vēsturisko atmiņu un godinātu deportēto likteņus. Grāmatas “Dzimuši Sibīrijā” prezentācijas organizēšana, kurā piedalīsies, kāds no Sibīrijā dzimušajiem cilvēkiem, kā arī grāmatas autore Dzintra Geka-Vaska. Piedāvāt iespēju labāk izprast Sibīrijā dzimušo pieredzi un viņu nozīmi Latvijas vēsturē, veicinot diskusiju par atmiņu saglabāšanu un vēstures izpratni mūsdienu sabiedrībā.

Projekta īstenošanas laiks ir līdz 2025.gada 27.septembrim. Izstādes norises laiks Ādažu bibliotēkā ir no 2025. gada 22.līdz 27. septembrim un grāmatas prezentācija 25. septembrī.

Projekta īstenošanas laikā tiks organizēta grāmatas “Dzimuši Sibīrijā” prezentācija, kurā tiks stāstīts par grāmatas tapšanu, lasīti fragmenti un diskutēts par Sibīrijā dzimušo cilvēku atmiņu stāstiem. un izstāde par 1941. un 1949. gada deportācijām Ādažu bibliotēkā, kurā tiks eksponēti izstādes stendi ar cilvēku atmiņu stāstiem, vēsturiskām fotogrāfijām, dokumentiem un citām liecībām par izsūtīto ģimeņu likteņiem. Tiks izveidoti atsevišķi izstādes stendi ar Ādažu novada iedzīvotāju atmiņu stāstiem un dzīves pieredzi.

Kopējais finansējums ir 1050*euro*. Ādažu novada domes līdzfinansējums tiks izmantots, lai apmaksātu izstādes stendu izgatavošanu, kuros tiks iekļauti stāsti un atmiņas tieši no Ādažu novadniekiem. Vēl līdzekļi tiks izmantoti, lai daļēji apmaksātu autoratlīdzības projekta vadītājam un operatoram, kurš iemūžinās pasākumu, lai to varētu piedzīvot arī cilvēki, kuri nevarēs ierasties uz prezentāciju, vai vēlēsies to noskatīties vēlreiz, šādi pasākuma ieraksti arī palielina projekta sasniegto auditoriju.

|  |  |  |  |  |
| --- | --- | --- | --- | --- |
| N.p.k | Izdevumu pozīcija | Pašvaldības finansējums (eur) | Citu avotu finansējums (eur) | Kopējās izmaksas (eur) |
|  | Izstādes stendu (RollUpp 800x2000mm) izgatavošana  | 350 | 0 | 350 |
|  | Stendu nolietojuma izmaksas  | 50 | 0 | 50 |
|  | Autoratlīdzība video operātoram  | 200 | 0 | 200 |
|  | Autoratlīdzība prezentācijas vadītājam  | 195 | 105 | 300 |
|  | Transporta izdevumi (noma undegviela)  | 150 | 0 | 150 |
| KOPĀ (t.sk., nodokļi) | 945 | 105 | 1050 |

Ādažu novada kultūras centrs veica Projekta atbilstības izvērtēšanu Nolikumā noteiktajā kārtībā, un secināja, ka Projekts ir ieguvis 20 punktus (no 27), kā arī, ka tā norises un izdevumi atbilst Projekta mērķim. Projekta pieteicējs sniedzis papildus informāciju, ka Projekts pilnībā var tikt īstenots, gadījumā, ja tiek atbalstīts finansējums pieprasītā apjomā.

Pamatojoties uz Pašvaldību likuma 5. panta pirmo daļu, Nolikuma 27., 29. un 33. punktu, kā arī 07.05.2025. Izglītības, kultūras, sporta un sociālās komitejas atzinumu, Ādažu novada pašvaldības dome

**NOLEMJ:**

1. Atbalstīt nodibinājuma “Komunistiskā terora upuru atbalsta un palīdzības fonds “Sibīrijas bērni”” projektu “**Grāmatas “Dzimuši Sibīrijā” prezentācija un izstāde par 1941. un 1949.gada deportācijām**” un piešķirt tam pašvaldības līdzfinansējumu 500 EUR (pieci simti *euro*).
2. Centrālās pārvaldes Juridiskajai un iepirkumu nodaļai 10 darba dienu laikā pēc lēmuma pieņemšanas sagatavot līguma projektu 1. punkta izpildei, nosakot pienākumu nodibinājumam “Komunistiskā terora upuru atbalsta un palīdzības fonds “Sibīrijas bērni”” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par pašvaldības līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Grāmatvedības nodaļai apmaksāt nodibinājumam “Komunistiskā terora upuru atbalsta un palīdzības fonds “Sibīrijas bērni”” 1. punktā noteikto summu 50 % apmērā no Ādažu novada kultūras centra 2025. gada budžeta tāmes līdzekļiem 10 darbdienu laikā no 2. punktā noteiktā līguma abpusējas parakstīšanas dienas un atlikušo summu - pēc finanšu atskaites saņemšanas un atbilstības pārbaudes pašvaldībā.
5. Ādažu novada kultūras centram veikt finanšu atskaites saņemšanas kontroli un atbilstības pārbaudi.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējam – 1 eks.

JIN, GRN,FIN, ĀNKC, IDR - @

L.Tiļuga 29456335